প্রথমে ব্যাট করতে নেমে মিতালি রাজের ৬২, জেমাইমা রড্রিগেজের ৪৪ ও অধিনায়ক হরমনপ্রীত কৌরের ঝোড়ো ২৭ রানের সৌজন্যে ২০ ওভারে ৪ উইকেটে ১৬৬ রান করে ভারত। জবাবে ব্যাট করতে নেমে প্রথম থেকেই সমস্যার সম্মুখীন হন প্রোটিয়ারা। বাংলার রুমেলি ধর প্রথমেই ফিরিয়ে দেন দক্ষিণ আফ্রিকান অধিনায়ক ভ্যান নিকরেককে। পরবর্তী ব্যাটসওমানরা প্রভাব ফেলতে পারেন নি। ভারতের হয়ে রুমেলি ধর, শিখা পান্ডে ও রাজেশ্বরী গায়কোয়াড ৩ টি করে উইকেট নেন। ১৮ ওভারে মাত্র ১১২ রানেই শেষ হয়ে যায় প্রোটিয়াদের ইনিংস। সিরিজ ৩-১ ফলাফলে জেতে ভারত।